തുടര്ക്കഥയായി ബാറ്റിങ് തകര്ച്ച , ഇംഗ്ലണ്ടിന് മൂന്ന് വിക്കറ്റ് നഷ്ടം ലണ്ടന്: ഇംഗ്ലണ്ടിനെതിരേ നടക്കുന്ന നാലാം ക്രിക്കറ്റ് ടെസ്റ്റിലും ഇന്ത്യക്കു ബാറ്റിങ് തകര്ച്ച. ഒന്നാം ദിവസം തന്നെ ഇന്ത്യ 191 റണ്ണിന് ഓള്ഔട്ടായി. ഒന്നാം ദിവസം കളി നിര്ത്തുമ്ബോള് ഇംഗ്ലണ്ട് മൂന്ന് വിക്കറ്റിന് 53 റണ്ണെന്ന നിലയിലാണ്. 26 റണ്ണെടുത്ത ഡേവിഡ് മാലാന്, ഒരു റണ്ണെടുത്ത ക്രെയ്ഗ് ഓവര്ടണ് എന്നിവരാണു ക്രീസില്. ജസ്പ്രീത് ബുംറ ഓപ്പണര്മാരായ റോറി ബേണ്സിനെയും അഞ്ച് ഹസീബ് ഹമീദിനെയും 0 പുറത്താക്കി. നായകന് ജോ റൂട്ടിനെ 25 പന്തില് 21 ഉമേഷ് യാദവ് മടക്കി. ഇന്ത്യക്കൊപ്പമെത്താന് അവര്ക്ക് 138 റണ് കൂടി മതി. 55 റണ് വഴങ്ങി നാല് വിക്കറ്റെടുത്ത ക്രിസ് വോക്സ്, 38 റണ് വഴങ്ങി മൂന്ന് വിക്കറ്റെടുത്ത ഒലി റോബിന്സണ് എന്നിവരാണ് ഇന്ത്യയെ തകര്ത്തത്്. ഏകദിന ശൈലിയില് ബാറ്റ് ചെയ്ത ശാര്ദൂല് ഠാക്കൂര് 36 പന്തില് മൂന്ന് സിക്സറും ഏഴ് ഫോറുമടക്കം 57 ടോപ് സ്കോററായി. രാജ്യന്തര കരിയറില് 23,000 റണ് തികച്ച നായകന് വിരാട് കോഹ്ലി അര്ധ സെഞ്ചുറിയുമായി 96 പന്തില് എട്ട് ഫോറുകളടക്കം 50 മടങ്ങി. ടോസ് നേടിയ ഇംഗ്ലണ്ട് നായകന് ജോ റൂട്ട് ഇന്ത്യയെ ബാറ്റിങ്ങിനു വിട്ടു. റൂട്ട് കണക്കു കൂട്ടിയതു പോലെ ബൗളര്മാര് പന്തെറിഞ്ഞു. 27 പന്തില് 11 റണ്ണെടുത്ത രോഹിത് ശര്മയെ വിക്കറ്റ് കീപ്പര് ജോണി ബെയര്സ്റ്റോയുടെ കൈയിലെത്തിച്ച് ക്രിസ് വോക്സ് ഇന്ത്യക്ക് ആദ്യ പ്രഹരം നല്കി. വോക്സ് ഒരുക്കിയ ഓഫ് സൈഡ് കെണിയില് രോഹിത് കുരുങ്ങി. മൂന്നാമനായി ഇറങ്ങിയ ചേതേശ്വര് പൂജാരയും നാല് ലോകേഷ് രാഹുലും 17 ചേര്ന്നുള്ള രക്ഷാപ്രവര്ത്തനം നീണ്ടില്ല. രാഹുലിനെ റോബിന്സണ് വിക്കറ്റിനു മുന്നില് കുടുക്കി. കോഹ്ലിയും പൂജാരയും ചേര്ന്ന് മെല്ലെ ഇന്നിങ്സ് കെട്ടിപ്പടുത്തു. 31 പന്തുകള് നേരിട്ട പൂജാര ജെയിംസ് ആന്ഡേഴ്സണ് ഒരുക്കിയ കെണിയില് വീണു. ആന്ഡേഴ്സണിന്റെ അളന്നു മുറിച്ചെത്തിയ പന്തിനു ബാറ്റ് വച്ച പൂജാരയെ ജോണി ബെയര്സ്റ്റോ അനായാസം കൈയിലൊതുക്കി. രവീന്ദ്ര ജഡേജയ്ക്കും 10 അജിന്ക്യ രഹാനെയ്ക്കും 14 കോഹ്ലിക്കു പിന്തുണ നല്കിയ നില്ക്കാനായില്ല. ജഡേജയെ വോക്സ് റൂട്ടിന്റെ കൈയിലെത്തിച്ചു. രഹാനെ ഓവര്ടണിന്റെ പന്തില് മോയീന് അലിക്കു ക്യാച്ച് നല്കി. വിക്കറ്റ് കീപ്പര് ബാറ്റ്സ്മാന് ഋഷഭ് പന്ത്ം 33 പന്തില് ഒന്പത് പിടിച്ചു നില്ക്കാന് ശ്രമിച്ചെങ്കിലും ക്ഷമ നശിച്ചു വിക്കറ്റ് കളഞ്ഞു. വോക്സിന്റെ വേഗം കുറഞ്ഞ പന്തിനെ അടിച്ചകറ്റിയ ഋഷഭ് അലിയുടെ കൈയിലൊതുങ്ങി. അര്ധ സെഞ്ചുറി തികച്ച് വൈകാതെ കോഹ്ലിയും മടങ്ങി. റോബിന്സണിന്റെ പന്തിന്റെ ഗതി മനസിലാക്കാന് കോഹ്ലി വൈകി. ബാറ്റിലുരസിയ പന്ത് നേരെ ബെയര്സ്റ്റോയുടെ കൈയില് സുരക്ഷിതം. തുടര്ച്ചാണു ശാര്ദൂല് ഠാക്കൂറിന്റെ പ്രകടനം വന്നത്. 31 പന്തില് അര്ധ സെഞ്ചുറി നേടിയ താരം പൊരുതാനുറച്ചു. എട്ടാം വിക്കറ്റില് ഉമേഷ് യാദവുമൊത്ത് 40 പന്തില് 50 റണ്ണിന്റെ കൂട്ടുകെട്ടുണ്ടാക്കാനും ഠാക്കൂറിനായി. ശാര്ദൂല് വോക്സിന്റെ പന്തില് വിക്കറ്റിനു മുന്നില് കുടുങ്ങി. ജസ്പ്രീത് ബുംറയും 0 20 പന്തില് 10 റണ്ണെടുത്ത യാദവും റോബിന്സണിന്റെ ഒരേ ഓവറില് പുറത്തായി. ബുംറ ഒരു പന്തു പോലും നേരിടാതെ റണ്ണൗട്ടായി.